Hejsa. Da der er ligeså mange måder at holde hund på, som der er mennesker, så kunne jeg godt tænke mig at høre hvordan jeres dags rytme er, med jeres hunde. Her er i huset har vi en chihuahua på 4år, og en labrador på 9 måneder. Som det første når vi står op, bliver de lukket ud i haven, for lige at tisse. Bagefter bliver chihuahua´ens mad stillet i blød, og imens ligger de stille og roligt og sover videre. Når maden er klar, bliver de fodret. Herefter går vi tur med chihuahua´en i 5-10 min. Bagefter kommer labben ud og gå i 10-20 min. Omkring middag-eftermiddag, alt efter hvornår vi er hjemme bliver der først gået 15-20 min med chihuahua´en. Og herefter 30-40 min med labben. Til aften skal chihuahua´ens mad igen blødes op, og de tager det stille og roligt. De bliver fodret, og bagefter bliver der gået 10-15 min. med chihuahua´en. Og bagefter bliver der gået 20-30 min med labben. De kommer ud i haven i løbet af dagen, og der bliver leget med dem både derude, og indenfor. Vi mener selv at vores hunde har et godt hundeliv  - Men er alligevel begyndt at tænke over om de måske får for lidt/meget motion ?? Nu går jeg pt. sygemeldt, og derfor er der masser af tid til hundene, når jeg har overskud til det. Men når vi begge arbejder, er det lidt sværere at få til at hænge sammen, men når først man er ude med dem, er turene jo smadder skønne  Så.. Hvordan er jeres andres rytme ? , måske vi alle kan lære noget af hinanden 
Jeg har tre border colliers og en lille papillionblanding. Min rytme er, når jeg vågner om morgen, åbner jeg døren ud til. Det er desværre kun min en bc (min hanhund - de andre er hunhunde) og min papillionbl. der gider gå ud. De andre tøffer rundt i hælene af mig. Jeg gør mig klar for at gå på arbejde - hvor jeg er så sindsygt heldig at jeg kan have hundene med. På vejen bliver de luftet ved stranden en lille ½ time. Dagen igennem er de med mig på arbeje. Nogle gange daffer de rundt efter mig. Ved møder ol. ligger de på mit kontor. Hen ad kl. 930 kommer en af beboerne og går med en lille tur med alle hundene + min søsters. Her vil to af mine hunde dog ikke med. Et par gange om ugen kommer der en anden beboer og går med hundene på nogle lange ture - der kommer alle mine hunde med + min søsters + hende som kommer og gør rent hund. Min hanhund drøner rundt uden for hele dagen, gør lidt af hestene, tvinger beboerne til at kaste pind med sig, bliver klappet og nusset. Om eftermiddagen eller aften tager jeg dem med ud og går tur igen på stranden eller i skoven. Og så er det hestetid hvor de er med ude og fodre, og daffer omkring hvis jeg rider på ridebanen. Ellers ligger de på mit kontor (mine heste står hvor jeg arbejder) eller i bilen. så tager vi hjem hvor jeg bliver fodrer og de bliver fodret. De har maden stående fremme hele natten, men får mad der først på aftenen - og spiser så lidt løbende igennem natten og næste morgen. Så ser jeg tv og de ligger og snuer i deres kurve. inden sengetid bliver de lukket uden for en lille tur. Af og tl går jeg en tur med dem rundt udenfor - det afhænger lidt af hvor sent de har fået deres sidste tur. jeg synes selv de har et luksus liv, hvor de altid er sammen med mig og der sker altid noget.
Det lyder til man skulle være hund hos dig   , Ville ønske jeg kunne give mine hunde sådan et liv. Heldigvis er det sån, så min kæreste og jeg, arbejder meget forskudt af hinanden, så det er meget sjældent at hundene er meget alene.